കാക്കനാട് മയക്കുമരുന്ന് കേസ് ഉറവിടം കണ്ടെത്താന് അന്വേഷണം ശക്തമാക്കുന്നു കൊച്ചി കാക്കനാട് മയക്കുമരുന്ന് കേസില് ഉറവിടം തേടി എക്സൈസ് ക്രൈംബ്രാഞ്ച് അന്വേഷണത്തിന്റെ രണ്ടാംഘട്ടത്തിലേക്ക്. മയക്കുമരുന്ന് കടത്തുകാരും വില്പ്പനക്കാരുമായുള്ള പ്രധാന പ്രതികളെ അറസ്റ്റ് ചെയ്തിരുന്നു. ചെന്നൈ ട്രിപ്ലിക്കെയിനില്നിന്നാണ് മയക്കുമരുന്ന് എത്തുന്നതെന്ന് പ്രതികളെ ചോദ്യം ചെയ്തതില്നിന്നും ഫോണ് വിവരങ്ങളുടെ പരിശോധനയില്നിന്നും കണ്ടെത്തിയത്. കൃത്യമായ ഉറവിടം എവിടെയാണെന്ന് കണ്ടെത്താനോ പരിശോധന നടത്താനോ പിന്നില് പ്രവര്ത്തിക്കുന്നവരെ അറസ്റ്റ് ചെയ്യാനോ കഴിഞ്ഞിരുന്നില്ല. ഇവരെ അറസ്റ്റ് ചെയ്യാന് തമിഴ്നാട് പൊലീസിന്റെ സഹായത്തോടെയുള്ള നീക്കമാണ് ഇനി നടത്തുക. ഇതോടൊപ്പം മയക്കുമരുന്നുസംഘത്തിനെ നിയന്ത്രിക്കുന്ന ആരെങ്കിലും ഉണ്ടോ എന്നും അന്വേഷിക്കും. തിങ്കളാഴ്ചയോടെ പ്രതികളുടെ സാമ്ബത്തികവിവരങ്ങള് അടിസ്ഥാനമാക്കിയുള്ള പരിശോധനയും ചോദ്യം ചെയ്യലും പൂര്ത്തിയാക്കാനാകുമെന്നാണ് പ്രതീക്ഷിക്കുന്നതെന്ന് അന്വേഷണത്തിന് നേതൃത്വം നല്കുന്ന അസിസ്റ്റന്റ് എക്സൈസ് കമീഷണര് ടി എം കാസിം പറഞ്ഞു. പ്രധാന പ്രതികളുടെ ഫോണ്കോള് വിവരങ്ങളുടെ പരിശോധന പൂര്ത്തിയായിവരികയാണ്. അതേസമയം കേസില് പിടിച്ചെടുത്തത് എംഡിഎംഎ അല്ലെന്നുള്ള കെമിക്കല് പരിശോധന റിപ്പോര്ട്ട് എക്സൈസ് ക്രൈംബ്രാഞ്ചിന് ലഭിച്ചു. എംഡിഎംഎയോട് സാദൃശ്യമുള്ള മാരകമയക്കുമരുന്ന് വിഭാഗത്തില്പ്പെട്ട മെത്താംഫിറ്റമിനാണ് പിടിച്ചെടുത്തതെന്ന് കണ്ടെത്തിയത്. ഇത് കേസിന്റെ ഗൗരവം കുറയ്ക്കില്ലെന്നും വിചാരണയെ ഇത് ഒരുതരത്തിലും ബാധിക്കില്ലെന്നും ടി എം കാസിം പറഞ്ഞു. പ്രതികളുടെ മൊബൈല്ഫോണുകള് ഫോറന്സിക് പരിശോധനയ്ക്ക് അയച്ചിരുന്നു. ഇതിന്റെ റിപ്പോര്ട്ടും വൈകാതെ ലഭിക്കും. ഇതില്നിന്ന് നിര്ണായകമായ വിവരങ്ങള് ലഭിക്കുമെന്നാണ് എക്സൈസ് ക്രൈംബ്രാഞ്ചിന്റെ പ്രതീക്ഷ. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള്